Kvalitetssikring af indberetning af data i takstfilen

Paragraf-henvisninger (kolonnen ”Paragraf”)

Dannelse af valid ledelsesinformation kræver ensretning af indberetningen af data. Neden for i Tabel 1 ses hvilke målgrupper der er omfattet samt hvilke paragraf bestemmelser målgruppen tilhører i serviceloven. Det fremgår også af skemaet hvilke paragraf-henvisninger der må bruges i takstfilen, og det indskærpes at kun disse bestemmelser anvendes. I takstfilen er hidtil anvendt mange forskellige paragrafbetegnelser, og en ensretning af disse er nødvendig for effektiv udarbejdelse af ledelsesinformation – og vigtig for den generelle anvendelighed af takstfilen.

Afgrænsningen af paragraffer *følger § 8 i Finansieringsbekendtgørelsen nr. 1017 af 19/08/2017 fra Børne- og Socialministeriet, om finansiering af visse ydelser og tilbud efter lov om social service*. Det bemærkes, at § 8 i nævnte bekendtgørelse indeholder paragraffer på børne og ungeområdet, som ikke fremgår af Tabel 1. Tabel 1 angiver de bestemmelser som skal anvendes i takstfilen, og der er tradition for at henvise til den præcise paragraf i serviceloven. Eksempelvis bestemmelser om særlige dagtilbud til børn jf. SEL § 32 *(angivet som § 52, stk.3 nr. 7 i § 8 i BEK nr. 1017 af 19/08/2017).*

Er der behov for andre paragraffer skal forslag indsendes til Sekretariatet, som derefter bringer forslaget til drøftelse i Takstgruppen.

Tabel 1: Autoriserede paragraffer og målgrupper til brug for ledelsesinformation

|  |  |  |  |
| --- | --- | --- | --- |
| **Ledelsesinformation/ Målgruppe** | **Paragraf** | **Indberetning i Takstfilen** | **Dag / Døgn / Timer** |
| **Børn og unge med nedsat fysisk eller psykisk funktionsevne** | Serviceloven § 32  Serviceloven §36  Serviceloven § 66, stk.1, nr.7 | SEL32  SEL36  SEL66.1.7 – A  SEL66.1.7 – L  *Bemærk: A = Åbne, L = Lukkede* | DAG / DØGN |
| **Sikrede institutioner for børn og unge** | Serviceloven § 66, stk.1 nr. 7 | SEL66.1.7 – A  SEL66.1.7 – L  *Bemærk: A = Åbne, L = Lukkede* | DAG / DØGN |
| **Voksne med sindslidelse** | Almenboligloven (ABL)  Serviceloven § 83  Serviceloven § 84  Serviceloven § 85\*  Serviceloven § 102  Serviceloven § 103  Serviceloven § 104  Serviceloven § 107  Serviceloven § 108 | SEL83  SEL84  SEL85  ABL+SEL85  SEL102  SEL103  SEL104  SEL107  SEL108 | DAG / DØGN / TIMER |
| **Voksne fysisk handicappede inkl. senhjerneskade** | Almenboligloven (ABL)  Serviceloven § 83  Serviceloven § 84  Serviceloven § 85\*  Serviceloven § 103  Serviceloven § 104  Serviceloven § 107  Serviceloven § 108 | SEL83  SEL84  SEL85  ABL+SEL85  SEL103  SEL104  SEL107  SEL108 | DAG / DØGN / TIMER |
| **Personer med psykisk handicap inkl. autister** | Almenboligloven (ABL)  Serviceloven § 83  Serviceloven § 84  Serviceloven § 85\*  Serviceloven § 103  Serviceloven § 104  Serviceloven § 107  Serviceloven § 108 | ABL+SEL85  SEL83  SEL84  SEL85  SEL103  SEL104  SEL107  SEL108 | DAG / DØGN / TIMER |
| **Personer med kommunikationshandicap** | Lov om specialundervisning for voksne § 1, stk. 3  Folkeskoleloven (FSL) § 20, stk.3 | LSV1.3  FSL20.3 | DAG / TIMER |
| **Kvindekrisecentre** | Serviceloven § 109 | SEL109 | DØGN |
| **Forsorgshjem** | Serviceloven § 110 | SEL110 | DAG / DØGN |
| **Misbrugsområdet** | Serviceloven § § 101 | SEL101 | DAG / DØGN / AMBULANT |
| **Andre**  ***Indgår ikke i ledelsesinformation*** | Serviceloven § 66, stk. 1 nr. 6  Serviceloven § 66, stk. 1 nr. 1-4  Alle øvrige paragraffer | SEL66.1.6  SEL66.1.nr.1-4 | DAG / DØGN |

***\*Bemærkninger:***

* Socialpædagogisk bistand efter Servicelovens § 85 kan ydes uanset borgerens boligform.
* ABL+SEL85 angives for borgere i botilbud efter Almenboliglovens §105 stk. 2 der modtager socialpædagogisk bistand efter servicelovens § 85.
* SEL85 angives for alle andre tilfælde

Dag/Døgn/Timer (kolonnen ”Dag/Døgn/Timer/Ambulant”)

Periodeangivelsen skal ske via ”Dag/Døgn/Timer/Ambulant” kolonnen.

Paragraf-kolonnen må ikke anvendes til at indikere om tilbuddet er eksempelvis et døgntilbud. Eksempler på angivelser som §110 DAG og §110 DØGN er ikke tilladt.

Der skal altid være en periodeangivelse.

Andre angivelser end Dag, Døgn, Timer og Ambulant må ikke anvendes. Er der behov for andre periodeangivelser skal forslag indsendes til Sekretariatet, som derefter bringer forslaget til drøftelse i Takstgruppen.

Målgruppe (kolonnen ”Målgruppe”)

Ledelsesinformation dannes som udgangspunkt iht. foranstaltningens paragraf jf. ovenstående, men der afrapporteres efter målgruppe. Det anbefales, at der kunne benyttes én målgruppe-betegnelse ift. den givne paragraf. Eksempelvis anvendes i dag ifm. §109 tre målgruppebetegnelser: ”Kvindekrisecentre”, ”Voldsramte kvinder” og ”Kriseramte familier”. Kun førstnævnte bør anvendes. Autoriserede målgrupper er sammenfattet i Tabel 2 herunder. Er der behov for andre målgrupper skal forslag indsendes til Sekretariatet, som derefter bringer forslaget til drøftelse i Takstgruppen. Se i øvrigt Bilaget ”Målgruppebeskrivelse”.

Tabel 2: Autoriserede målgrupper og hvilke målgrupper i takstfilen de erstatter

|  |  |
| --- | --- |
| **Målgruppe – autoriseret** | **Omfatter** |
| Voksne fysisk handicappede inkl. senhjerneskadede | * VH fys - Voksne fysisk handicappede inkl. senhjerneskadede * Voksne fysisk handicappede inkl. senhjerneskadede |
| Misbrugsområdet | * Misbrugere (Alkohol / stof) * Stofmisbrugsområdet * Stofmisbrugsområdet (inkl. alkohol) |
| Børn og unge med nedsat fysisk eller psykisk funktionsevne | * BU - Børn og unge med nedsat fysisk eller psykisk funktionsevne * Børn og unge med nedsat fysisk eller psykisk funktionsevne * BU fys - Børn og unge med nedsat fysisk funktionsevne * BU psyk -Børn og unge med nedsat psykisk funktionsevne * BU soc - Børn og unge med sociale eller adfærdsmæssige problemer |
| Kvindekrisecentre | * Kvindekrisecentre * Voldsramte kvinder * Kriseramte familier |
| Forsorgshjem | * Hjemløse og voksne med særlige sociale problemer * Voksne- Socialt udsatte * Forsorgshjem |
| Personer med psykisk handicap inkl. autister | * Personer med psykisk handicap inkl. autister * VH psyk - Personer med psykisk handicap inkl. autister * VH psyk - Voksne med psykisk handicap inkl. autister |
| Personer med kommunikationshandicap | * Personer med kommunikationshandicap |
| Voksne med sindslidelse | * Voksne med sindslidelse * SIND – Voksne med sindslidelse |
| Sikrede institutioner for børn og unge | * Sikrede institutioner for børn og unge |
| Andre målgrupper  *Indgår ikke i ledelsesinformation* | * Andre målgrupper - Ikke omfattet af Rammeaftale 2011 * Andre målgrupper * Ikke oplyst |

Kun målgrupper som indgår i dannelsen af ledelsesinformation er taget med. Rammeaftalen omfatter flere tilbud end dem som er listet her.

Inkluderet i rammeaftalen (kolonnen ”RammeAft”)

Tilbud skal markeres som værende uden for Rammeaftalen (FALSK), hvis:

* Salget af eksterne pladser er under 5%
* Tilbuddet er ikke under én af de autoriserede paragraffer (se Tabel 1)
* Tilbuddet er et selvejende tilbud jf. Vejledning nr. 9347 af 28/03/2017 til Serviceloven (Vejledning om servicelovens formål og generelle bestemmelser i loven), hvoraf det fremgår at private tilbud, herunder selvejende institutioner, der har indgået driftsaftale med kommunale og regionale driftsherre ikke er omfattet af Rammeaftalen fra 2017.

Ledelsesinformationen udarbejdes kun for tilbud omfattet af Rammeaftalen, og det er derfor vigtigt at denne angivelse er korrekt. Takstfilen rummer i dag flere eksempler på selvmodsigende information – eks. tilbud iht. til en paragraf, som ikke er med i Rammeaftalen, men i kolonnen ”RammeAft” er angivet ”SAND” – som indikerer at nogle angivelser ikke er korrekte.

Øvrige opmærksomhedspunkter

For effektivt at kunne udarbejde retvisende ledelsesinformation er der vigtigt:

* at formler ikke overskrives – er der tvivl om brugen af takstfilen, så kontakt Sekretariatet
* undgå at bruge uautorisede betegnelser de steder, hvor der er prædefinerede valgmuligheder (se ovenover). Er der behov for ændringer til takstfilen, så kontakt sekretariatet